paragraph_text: Žrtva (švedski Offret) je švedsko-britanska drama iz 1986. koju je režirao i napisao Andrej Tarkovski. To je njegov sedmi i posljednji dugometražni film, ne računajući dokumentarac Tempo di Viaggio. Radnja se odvija oko umirovljenog glumca ateista (Erland Josephson) koji se preobrati natrag religiji uoči neidentificirane ratne katastrofe koja bi mogla uništiti sav život na Zemlji, te obeća Bogu žrtvu ako se uspostavi natrag mir. Kada se mir doista vrati natrag na svijet, junak mora odlučiti hoće li zapaliti svoju kuću kako je obećao. Tarkovski je izjavio kako je film duhovna alegorija kršćanskog koncepta samo-žrtvovanja radi nekog većeg dobra, iako film sadrži i poganske elemente, utjelovljene u vještici Mariji.<ref>